Rettens kendelse af 12. december 2012 - Adriatica di Navigazione og Comitato "Venezia Vuole Vivere" mod Kommissionen
(Sag T-231/00) 
(Annullationssøgsmål - statsstøtte - nedsættelse af sociale bidrag for virksomheder i Venedig og Chioggia - beslutning, der fastslår støtteordningens uforenelighed med fællesmarkedet og pålægger tilbagesøgning af den udbetalte støtte - åbenbart, at sagen delvis ikke kan antages til realitetsbehandling, delvis er retligt ugrundet)
Processprog: italiensk
Parter
Sagsøgere: Adriatica di Navigazione SpA (Venedig, Italien) og Comitato "Venezia vuole vivere" (Venedig) (ved advokaterne M. Siragusa og F. Moretti)
Sagsøgt: Europa-Kommissionen (ved V. Di Bucci, som befuldmægtiget, bistået af advokat A. Dal Ferro)
Intervenient til støtte for sagsøgerne: Den Italienske Republik (først ved U. Leanza, derefter ved I. Braguglia, dernæst ved R. Adam og endelig ved I. Bruni, som befuldmægtigede, bistået af avvocati dello Stato G. Aiello og P. Gentili)
Sagens genstand
Påstand om annullation af Kommissionens beslutning 2000/394/EF af 25. november 1999 om fritagelse for og nedsættelse af sociale bidrag i Venedig og Chioggia i henhold til lov nr. 30/1997 og nr. 206/1995 (EFT L 150, s. 50)
Konklusion
Den af Europa-Kommissionen rejste formalitetsindsigelse om sagens afvisning henskydes til afgørelse i forbindelse med realiteten.
Sagen afvises, da den delvis ikke kan antages til realitetsbehandling og delvis er retligt ugrundet.
Adriatica di Navigazione og Comitato "Venezia Vuole Vivere" bærer sine egne omkostninger og betaler Kommissionens omkostninger.
Den Italienske Republik bærer sin egne omkostninger.
____________
1 - EUT C 316 af 4.11.2000.